Eron yadroviy dastur bo‘yicha kelishuvni amalga oshirganidan so‘ng muzlatilgan hisoblarida bo‘lgan 50 mlrd dollar pulini olishi mumkin bo‘ladi. Bu haqda Sun-Sentinel’dagi maqolasida AQSh moliya vazirining terrorchilik va moliyaviy razvedkaga qarshi kurash bo‘yicha o‘rinbosari Adam Zubin ma’lumot berdi. “Ayrim tanqidchilarning ta’kidlariga ters ravishda, Eron kelishuv doirasida 150 mlrd dollar bonus olmaydi. U o‘zining asosiy majburiyatlarini bajarmaguniga qadar hech narsa olmaydi, amalga oshirsa esa, o‘ziga tegishli 50 mlrd dollarni oladi. Bu pullar ayni paytda Erondan tashqaridagi muzlatilgan hisoblarda turibdi”, - deb yozadi Zubin. Uning ta’kidlashicha, Tehron ulkan qarzga ega bo‘lib, o‘z moliyaviy muammolarini hal qilish uchun unga ko‘rsatilganidan 10 barobar ko‘proq mablag‘ kerak bo‘ladi.